Af þessum atriðum er ljóst að jökullinn náði alla leið út á landgrunnsbrún Íslands þegar hann var sem mestur — lengra gat hann ekki náð því þar fyrir utan hlaut hann að fljóta upp og reka burt jafnóðum sem borgarísjakar . Þá er það spurningin um aldur þessara menja . Á hafsbotninum er sífelld setmyndun : Straumvötn bera set til sjávar , vindur feykir ryki á haf út , geimryk fellur til jarðar , skeljar svifdýra og annarra lífvera sökkva til botns , ísjaka rekur um höfin uns þeir bráðna og ryk og grjót sem þeir bera með sér fellur til botns . Slíkt set , sem lokast hefur milli hraunlaga , kemur fram í jarðlagastaflanum sem millilög , og eðli þeirra fer meðal annars eftir því loftslagi sem ríkti þegar þau mynduðust . Hér á landi eru vísbendingar um að ísöld hafi hafist fyrir um 3 milljónum ára — jarðsöguskeiðið pleistósen hófst hins vegar samkvæmt samþykktum ísaldarjarðfræðinga fyrir um 1,8 milljónum ára , en á Íslandi hlaut ísöld að hefjast tiltölulega snemma vegna legu landsins . Loks má geta þess að pleistósen-ísöldin er alls ekki hin fyrsta í sögu jarðar , og víða má finna í fornum jarðlögum ísaldarmenjar eins og þær sem lýst var í upphafi þessa pistils . Þar kemur hins vegar margt við sögu , svo sem lega meginlandanna sem sífellt rekur um yfirborð jarðarkringlunnar , og hæð yfir sjávarmál — jafnvel á miðbaug eru jöklar á hæstu fjöllum . Ingibjörg Gunnarsdóttir er prófessor í næringarfræði við Matvæla - og næringarfræðideild Háskóla Íslands og forstöðumaður Rannsóknastofu í næringarfræði við Háskóla Íslands og Landspítala . Ingibjörg hefur rannsakað áhrif næringar á meðgöngu á heilsu móður og tengsl næringar og vaxtar fyrstu ár ævinnar við heilsu allt fram á fullorðins ár .